ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน.  54/2552

เรื่อง รายละเอียดโครงการจัดการกองทุนรวมอสังหาริมทรัพย์

(ฉบับที่ 2)

--------------------------

อาศัยอํานาจตามความในมาตรา 118(1) แห่งพระราชบัญญัติหลักทรัพย์และ

ตลาดหลักทรัพย์ พ.ศ. 2535  อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 

และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตาม

บทบัญญัติแห่งกฎหมาย  สํานักงานออกข้อกําหนดไว้ดังต่อไปนี้


ข้อ ๑ ให้ยกเลิกความใน (7) ของข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 12/2550  เรื่อง รายละเอียดโครงการจัดการกองทุนรวมอสังหาริมทรัพย์ ลงวันที่ 28 มิถุนายน พ.ศ. 2550  และให้ใช้ความต่อไปนี้แทน

                   “(7)  ข้อจํากัดในการจัดสรรหน่วยลงทุนให้แก่บุคคลหรือกลุ่มบุคคลเดียวกันใดได้ไม่เกินหนึ่งในสามของจํานวนหน่วยลงทุนที่จําหน่ายได้แล้วทั้งหมด ข้อจํากัดในการจัดสรรหน่วยลงทุนให้แก่บุคคลใดที่ได้รับยกเว้นให้ถือได้เกินหนึ่งในสามของจํานวนหน่วยลงทุนที่จําหน่ายได้แล้วทั้งหมด และข้อจํากัดในการจัดสรรหน่วยลงทุนให้แก่ผู้ลงทุนต่างด้าวได้ไม่เกินร้อยละสี่สิบเก้าของจํานวนหน่วยลงทุนที่จําหน่ายได้แล้วทั้งหมด (ถ้ามี)”


ข้อ ๒ ให้ยกเลิกความใน (10) ของข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 12/2550  เรื่อง รายละเอียดโครงการจัดการกองทุนรวมอสังหาริมทรัพย์ ลงวันที่ 28 มิถุนายน พ.ศ. 2550  และให้ใช้ความต่อไปนี้แทน

                   “(10)  สิทธิประโยชน์ของผู้ถือหน่วยลงทุน และข้อจํากัดสิทธิของผู้ถือหน่วยลงทุนในกรณีที่มีการถือหน่วยลงทุนเกินกว่าอัตราตามข้อ 3(7)” 


ข้อ ๓ ให้เพิ่มความต่อไปนี้เป็น (11/1) ของข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 12/2550  เรื่อง รายละเอียดโครงการจัดการกองทุนรวมอสังหาริมทรัพย์ ลงวันที่ 28 มิถุนายน พ.ศ. 2550

                   “(11/1)  ประมาณการรายได้และค่าใช้จ่ายของกองทุนรวม (ถ้ามี) ไม่เกินหนึ่งรอบระยะเวลาบัญชี โดยให้แสดงข้อมูลดังกล่าวพร้อมทั้งข้อมูลเกี่ยวกับการวิเคราะห์ความไวต่อการเปลี่ยนแปลง (sensitivity analysis) ที่ผ่านการตรวจสอบจากผู้สอบบัญชีหรือที่ปรึกษาทางการเงิน

ที่ได้รับความเห็นชอบจากสํานักงาน หรือบุคคลอื่นใดที่สํานักงานให้ความเห็นชอบ ทั้งนี้ ประมาณการรายได้ค่าเช่าดังกล่าวต้องได้รับการรับรองจากบริษัทประเมินค่าทรัพย์สินด้วย”


ข้อ ๔ ให้เพิ่มความต่อไปนี้เป็น (12/1) ของข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 12/2550  เรื่อง รายละเอียดโครงการจัดการกองทุนรวมอสังหาริมทรัพย์ ลงวันที่ 28 มิถุนายน พ.ศ. 2550

                   “(12/1) นโยบายการกู้ยืมเงินของกองทุนรวม และความเสี่ยงของกองทุนรวมจาก

การกู้ยืมเงิน (ถ้ามี)”


ข้อ ๕ ประกาศนี้ให้ใช้บังคับตั้งแต่วันที่ 16 พฤศจิกายน พ.ศ. 2552 เป็นต้นไป 


ผู้มีอํานาจลงนาม -                              ประกาศ ณ  วันที่   29 ตุลาคม พ.ศ. 2552 

 

 

 

                                                    (นายธีระชัย  ภูวนาถนรานุบาล)

                                                                เลขาธิการ

                                    สํานักงานคณะกรรมการกํากับหลักทรัพย์และตลาดหลักทรัพย์


หมายเหตุ - เหตุผลในการออกประกาศฉบับนี้ คือ  เพื่อให้รายการที่ต้องกําหนดในโครงการจัดการ กองทุนรวมอสังหาริมทรัพย์เหมาะสมและสอดคล้องกับหลักเกณฑ์การจัดตั้งและจัดการกองทุนรวมอสังหาริมทรัพย์ที่ได้มีการแก้ไขเพิ่มเติมเกี่ยวกับข้อจํากัดในการถือหน่วยลงทุน และการกู้ยืมเงินของกองทุนรวมประเภทดังกล่าว จึงจําเป็นต้องออกประกาศนี้